วาระการประชุมประจำเดือน ครั้งที่ ๙/256๙
การประชุมขับเคลื่อนนโยบายการพัฒนางานสาธารณสุขจังหวัดศรีสะเกษ
กลุ่มงานอนามัยสิ่งแวดล้อมและอาชีวอนามัย สำนักงานสาธารณสุขจังหวัดศรีสะเกษ
วันที่ ๒๕ กันยายน ๒๕๖๙  
.......................................
๑.การจัดการสิ่งปฏิกูล (มีบ่อบําบัดสิ่งปฏิกูลเพิ่มขึ้นอย่างน้อย 1 อําเภอ)

1) เป้าหมาย และผลงาน

เป้าหมาย 


อำเภอที่ยังไม่มีระบบบำบัดสิ่งปฏิกูล มี อปท.เป้าหมายในการดำเนินการก่อสร้างระบบบำบัดสิ่งปฏิกูล อย่างน้อย 1 แห่ง ของจำนวนอำเภอที่ยังไม่มีบ่อบำบัดสิ่งกูล

ผลงาน  



จังหวัดศรีสะเกษ มีระบบบำบัดสิ่งปฏิกูลในพื้นที่ ๑๖ อำเภอ (เมือง วังหิน ขุขันธ์ ศรีรัตนะ อุทุมพรพิสัย เบญจลักษ์ ปรางค์กู่ น้ำเกลี้ยง กันทรลักษ์  ขุนหาญ พยุห์  โนนคูณ ราษีไศล ศิลาลาด ไพรบึง และกันทรารมย์)    คิดเป็นร้อยละ ๗๒.๗๓ ของจำนวนอำเภอทั้งหมด 
2) สรุปสถานการณ์


จังหวัดศรีสะเกษ มีการขับเคลื่อนการสร้างระบบบำบัดสิ่งปฏิกูลเพื่อตัดวงจรโรคพยาธิใบไม้ตับและมะเร็งท่อน้ำดีอย่างต่อเนื่อง โดยกำหนดเป้าหมายให้ทุกอำเภอมีระบบบำบัดสิ่งปฏิกูลอย่างน้อยอำเภอละ  1 แห่ง  ปัจจุบันจังหวัดศรีสะเกษมีระบบบำบัดสิ่งปฏิกูลในพื้นที่ ๑๖ อำเภอ (เมือง วังหิน ขุขันธ์ ศรีรัตนะ อุทุมพรพิสัย เบญจลักษ์ ปรางค์กู่ น้ำเกลี้ยง กันทรลักษ์ ขุนหาญ พยุห์ โนนคูณ ราษีไศล ศิลาลาด ไพรบึง และกันทรารมย์) คิดเป็นร้อยละ ๗๒.๗๓ ของจำนวนอำเภอทั้งหมด มีระบบบำบัดสิ่งปฏิกูลที่กำลังก่อสร้างในพื้นที่เทศบาลตำบลโคกจาน และอำเภอที่ยังไม่มีระบบบำบัดสิ่งปฏิกูล ๖ อำเภอ มีองค์กรปกครองส่วนท้องถิ่นเป้าหมายในการดำเนินการก่อสร้างครบทุกแห่งและอยู่ระหว่างดำเนินการโดยเฉพาะการขอใช้ที่ในการก่อสร้าง รายละเอียดตามตาราง
	อำเภอ
	อปท.เป้าหมาย
	ขั้นตอนการดำเนินงาน

	
	
	ข้อบัญญัติ
	ผ่านสภา
	งบประมาณ
	แบบแปลน
	ประชาคม
	สถานที่

	โพธิ์ศรีสุวรรณ
	ทต.ผือใหญ่  
	√
	√
	√
	√
	√
	ระหว่างดำเนินการ

	ยางชุมน้อย
	อบต.บึงบอน
	√
	√
	√
	√
	√
	ระหว่างดำเนินการ

	เมืองจันทร์
	อบต.ตาโกน  
	√
	√
	√
	√
	√
	ระหว่างดำเนินการ

	ภูสิงห์
	อบต.โคกตาล  
	√
	√
	√
	√
	√
	√

	บึงบูรพ์
	ทต.บึงบูรพ์  
	√
	X
	X
	√
	X
	ระหว่างดำเนินการ

	ห้วยทับทัน
	อบต.ผักไหม  
	√
	√
	√
	√
	X
	ระหว่างดำเนินการ


√ ดำเนินการแล้ว X ยังไม่ได้ดำเนินการ

3) ปัญหา/จุดร่วมที่สะท้อนปัญหา หรือความเสี่ยงต่อความไม่สำเร็จของงาน



๑.องค์การปกครองส่วนท้องถิ่นส่วนใหญ่ยังไม่มีการบังคับใช้กฎหมายในการควบคุมกำกับการจัดการสิ่งปฏิกูลให้ถูกสุขลักษณะตลอดจนการจัดหาสถานที่บำบัดสิ่งปฏิกูลให้ถูกสุขลักษณะ                                   
    

๒.องค์กรปกครองส่วนท้องถิ่นที่มีความพร้อมในการก่อสร้างระบบบำบัดสิ่งปฏิกูลยังติดปัญหาเรื่องการขอใช้สถานที่เพื่อดำเนินการก่อสร้างระบบบำบัดสิ่งปฏิกูลค่อนข้างนาน ( ๒-๓ ปี)   


๓.ประชาชนในบางพื้นที่ยังขาดความรู้ความเข้าใจที่ถูกต้องในการจัดการสิ่งปฏิกูลให้ถูกหลักสุขาภิบาล เพื่อลดปัญหาพยาธิใบไม้ตับและมะเร็งท่อน้ำดี

4) ข้อเสนอเชิงนโยบาย/ข้อเสนอเพื่อปรับปรุงพัฒนา 
         พิจารณาความครอบคลุมของระบบบำบัดสิ่งปฏิกูลเพื่อให้สอดคล้องกับจำนวนปฏิกูลที่เกิดขึ้นในแต่ละวันและความเหมาะสมในการจัดการสิ่งปฏิกูลในระบบบำบัดสิ่งปฏิกูลแบบบ่อทรายกรองในพื้นที่โดยประมาณการระบบฯที่ควรมีจำนวน ๓๔ ระบบ ซึ่งปัจจุบันมีระบบแล้วจำนวน 20 ระบบ รายละเอียดตามตาราง
	อำเภอ
	จำนวนระบบฯปัจจุบัน(ระบบ)
	จำนวนระบบฯ
ที่ควรมี(ระบบ)
	อำเภอ
	จำนวนระบบฯปัจจุบัน(ระบบ)
	จำนวนระบบฯ
ที่ควรมี(ระบบ)

	เมือง
	3
	3
	โนนคูณ
	1
	1

	วังหิน
	1
	1
	ราษีไศล
	1
	2

	ขุขันธ์
	1
	3
	ศิลาลาด 
	1
	1

	ศรีรัตนะ
	1
	1
	ไพรบึง
	1
	1

	อุทุมพรพิสัย
	2
	๒
	กันทรารมย์
	1
	2

	เบญจลักษ์
	1
	1
	โพธิ์ศรีสุวรรณ
	-
	1

	ปรางค์กู่
	1
	2
	ยางชุมน้อย
	-
	1

	น้ำเกลี้ยง
	1
	1
	เมืองจันทร์
	-
	1

	กันทรลักษ์  
	2
	4
	ภูสิงห์
	-
	1

	ขุนหาญ
	1
	2
	บึงบูรพ์
	-
	1

	พยุห์
	2
	1
	ห้วยทับทัน
	-
	1



5) ปัจจัยความสำเร็จ 


- คณะกรรมการสาธารณสุขจังหวัดศรีสะเกษให้ความสำคัญในการดำเนินการก่อสร้างบ่อบำบัดสิ่งปฏิกูลและพร้อมสนับสนุนตามอำนาจหน้าที่ให้บรรลุวัตถุประสงค์


- สำนักงานสาธารณสุขจังหวัดได้ลงพื้นที่เยี่ยมติดตามองค์กรปกครองส่วนท้องถิ่นเป้าหมายในพื้นที่ ๖ อำเภอที่ยังไม่มีระบบบำบัดสิ่งปฏิกูลเพื่อติดตามความก้าวหน้าและสร้างความเข้าใจในการดำเนินงาน


- จัดประชุมพัฒนาศักยภาพผู้ประกอบการรถสูบสิ่งปฏิกูลเพื่อสร้างความเข้าใจเกี่ยวกับแนวทางการจัดการสิ่งปฏิกูลที่เหมาะสมอย่างต่อเนื่อง

6) ประเด็นที่ควรกำกับติดตามการตรวจราชการ 


  ติดตามความก้าวหน้าในการดำเนินการก่อสร้างระบบบำบัดสิ่งปฏิกูลในอีก ๑ อำเภออย่างต่อเนื่อง
วัตถุประสงค์ที่แจ้ง  เพื่อทราบและดำเนินการต่อไป
